CELEX: C2004/262/100
Language: da
Date: 2004-10-23 00:00:00
Title: Sag T-343/04: Sag anlagt den 6. august 2004 af Vassilios Tsarnavas mod Kommissionen for De Europæiske Fællesskaber

23.10.2004   
            
            
               DA
            
            
               Den Europæiske Unions Tidende
            
            
               C 262/54
            
         Sag anlagt den 6. august 2004 af Vassilios Tsarnavas mod Kommissionen for De Europæiske Fællesskaber
   (Sag T-343/04)
   (2004/C 262/100)
   Processprog: fransk
   Ved De Europæiske Fællesskabers Ret i Første Instans er der den 6. august 2004 anlagt sag mod Kommissionen for De Europæiske Fællesskaber af Vassilios Tsarnavas, Volos (Grækenland), ved avocat Nicolas Lhoëst, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Afgørelsen af 4. august 2004 fra den ansvarlige for den appellerede bedømmelse, som uden ændringer stadfæster den endelige bedømmelse af sagsøgeren for perioden fra den 1. juli 1997 til den 30. juni 1999, annulleres.
            
         
               —
            
            
               Kommissionens stiltiende afvisning af sagsøgerens klage af 30. december 2003, som blev indgivet i henhold til vedtægtens artikel 90, stk. 2, annulleres.
            
         
               —
            
            
               Kommissionen tilpligtes at betale sagsøgeren en erstatning på 10 000 EUR for den ikke-økonomiske skade, han har lidt.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren har anfægtet afgørelsen fra den ansvarlige for den appellerede bedømmelse, som uden ændringer stadfæster den endelige bedømmelse af ham for perioden 1997-1999. Sagsøgeren har desuden rejst krav om erstatning for den ikke-økonomiske skade, han har lidt.
   Sagsøgeren har hvad angår annullationspåstanden fremført sig følgende anbringender:
   
               —
            
            
               uregelmæssigheder ved proceduren
            
         
               —
            
            
               anlæggelse af et åbenbart fejlskøn
            
         
               —
            
            
               manglende begrundelse
            
         
               —
            
            
               magtfordrejning og psykisk chikane.
            
         Sagsøgeren har hvad angår erstatningspåstanden anført, at bedømmelsen blev udfærdiget med en forsinkelse på næsten fire år, hvilket er fuldstændigt uacceptabelt. Sagsøgeren har desuden været genstand for psykisk chikane. Sagsøgeren har for den samlede ikke-økonomiske skade rejst krav om en erstatning, som han efter billighed har fastsat til 10 000 EUR.